Ego Odo de Froillos, cognomento Ragod, cunestabilis ducis Burgundię, notum facio presentibus et futuris quod ego dedi in perpetuam eleemosinam Deo et fratibus Alberipe quicquid habebam in pasturis de Centenoiges, ad usum omnium animalium suorum, et si pastores eorumdem fratrum sive animalia eorum dampnum fecerint in eisdem pasturis, dicti fratres solum capitale restituent sine alia emenda. Dedi preterea jamdictis fratibus duas asinatas bladi singulis annis percipiendas in molendino de Centenoges pro salute anime mee et antecessorum meorum, medietas erit de frumento et altera de avena. Concessi etiam dictis fratribus ut ipsi habeant libere eleemosinas domini Hugonis Burot, et sororis sue Aaliis que sunt de feodo meo, scilicet pro domino Hugone sex quartallos et pro Aaliis unum sextarium. Hoc laudavit libere et concessit Aaliis uxor mea. Actum anno Domini M°XX° tertio.